
SERVICIUL PLANIFICARE SPAŢIALĂ
Nr.U22007-003265/04.12.2007
REFERAT

privind aprobarea Planului Urbanistic de Detaliu "Constructii pentru servicii si depozitare – atelier reparatii auto”, Drum Centura Freidorf, Timişoara

Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;


Având în vedere solicitarea înregistrată cu nr. U22007-003265/29.06.2007 privind aprobarea Planului Urbanistic de Detaliu "Constructii pentru servicii si depozitare - atelier reparatii auto”, Drum Centura Freidorf, Timişoara;

Având în vedere prevederile Certificatului de Urbanism nr. 3497/29.06.2006 prelungit;


Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic de Detaliu, "Constructii pentru servicii si depozitare - atelier reparatii auto”, Drum Centura Freidorf, Timişoara;
Documentaţia este iniţiată de proprietarul terenului S.C. ALIMTEX S.R.L. şi a fost elaborată de S.C. STUDIO 3D S.R.L., proiect nr. 13/2007.

Terenul studiat în cadrul Planului Urbanistic de Detaliu "Constructii pentru servicii si depozitare - atelier reparatii auto”, Drum Centura Freidorf, Timişoara, este situat în intravilanul municipiului Timişoara si este adiacent Drumului de Centura Freidorf. 
Prin P.U.G. Timişoara pentru acest amplasament este stabilită funcţiune mixta de locuinte si functiuni complementare, servicii si industrie, cu interdicţie de construire până la elaborarea PUZ/PUD.
Propunerile din documentaţie sunt corelate cu documentaţiile de urbanism aprobate în zonă, respectiv cu P.U.Z. aprobat cu H.C.L. nr. 102/2004 privind aprobarea Planului Urbanistic Zonal "Construcţie hală parter", strada Ovidiu Cotruş, Timişoara

Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.


Terenul, în suprafaţa de 5.755 mp este înscris în C.F. nr 143090  Timisoara, nr. cadastral A 1348/1/1, arabil intravilan extins, proprietatea lui S.C. ALIMTEX S.R.L., cu interdicţie de înstrăinare, grevare, demolare, restructurare, închiriere în favoarea băncii BRD GSG SA Bucureşti suc. Timis.
Prin documentaţie se propune realizarea unei unitati de industrie mica si servicii, cu spatiile aferente pentru birouri. 
Pentru deservirea rutieră a parcelelor, se propune realizarea a doua accese principale de pe De 1266 – segment din Centura Freidorf si un acces secundar de pe drumul proiectat, preluat din P.U.D. aprobat prin H.C.L. 113/2006. Drumurile si platformele de incinta vor fi proiectate conform normativelor in vigoare si gabaritate astfel incat sa asigure accesul autovehiculelor pe perimetrul terenului. 
Accesul la parcelă şi deservirea rutieră se va face  in conformitate cu Avizul Comisiei de Circulaţie TH2007-003247/12.07.2007. 

Indicii propuşi prin prezenta documentaţie sunt:



POT maxim = 55%



CUT maxim = 2,0
Regim maxim de înălţime – S+P+2E+M/Er
Spaţii verzi minim 20% din suprafaţa terenului
Prin prezentul P.U.D. "Constructii pentru servicii, productie si depozitare atelier reparatii auto”, Drum Centura Freidorf, Timişoara”, nu se încalcă prevederile Ordonanţei de Urgenţă nr. 114/2007 privind modificarea şi completarea Ordonanţei de Urgenţă nr. 195/2005 privind protecţia mediului.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 176/N/16.08.2000 al M.L.P.A.T. ( M.T.C.T.)


Planul Urbanistic de Detaliu "Constructii pentru servicii si depozitare - atelier reparatii auto”, Drum Centura Freidorf, Timişoara, se va integra în Planul Urbanistic General al Municipiului Timişoara şi va avea o valabilitate de 10 ani.

